
DAGRAU HIRAETH, 


a a rr 





DAETH i'm meddwl ryw ddiwrnod 
Edrych dros fy oes; fel cyfnod— 
Lawn o freintiau, roddwyd imi, 
Gan fy anwyl Briod Iesu. 


Cofiais lawer o'r Cenadon 

A fu'n galw arnai'n ffyddlon; 
Erbyn heddyw wedi huno, 
Yn eu beddau yn noswylio. 


Cofus genyf imi wrando 

/ Roll a enwaf wrthych heno, 

O fewn tri'gain o flynyddau, 
Rhai o honynt amryw weithiau. 


Er eich mwyn—y plant sy'n codi— 
Dyna pa'm yr wyf yn eu henwi, 
Fel y gwypoch am y cewri 

Fu'n llafurio gynt yn Nghymru. 


Gwir fod rhai o'r cedyrn cynta” 
Wedi bod yn gweithio yma, 

Rai blynyddau cyn fy ngeni, 

: Gwyr a wnaeth i'r ddaear grynu. 


Clywais sôn am Howell Harris, 

Daniel Rowland, Howell Davies, 
Robert Roberts, Jones, Llangana, 
Peter Williams, Charles o'r bala. 


William Williams, Pantycelyn, 

David Charles o Sir Gaerfyrddin, 
Griffith Jones, a'r Ficar Prichard, 
Oe'nt ganwyllau'n llosgi'n danbaid. 

David Morris, Jones, Dolfonddu, 
Doctor Lewis, David Parry, 

A John Evans gynt o'r Bala,— 
Dyna rai o'r cedyrn cynta'. 


“Ond, gadawaf nawr o'r neilldu 
Yr enwogion mawrion hyny; 
Dim ond enwi yn ddirodres, 
Y rhai hyny a wrandawais. - 


Ble mae'r enwog John Elias, 

Ble mae Moses Jones o'r Dinas, 
Roberts, Amlwch, ble mae hwnw ? 
Yn y gladdfa gyda'r meirw. 


Ble mae Ebenezer Morris, 
Duwiol, doniol, a llafurus, 
Jenkin Davies—hoff yw'r enw ? 
Yn y gladdfa gyda'r meirw, 


David Evans, Aberaeron, 

Gwr yn meddu ar hynodion, 
Thomas Green, pa le mae hwnw ? 
Yn y gladdfa gyda'r meirw. 


Ble mae'r cedyrn o Lanllyfni, 

Fu mor enwog drwy holl Gymru, 
John, a Dafydd, William hefyd ? 
Wedi cyrhaedd bryniau gwynfyd. 


Pa le mae Cadwaladr Owen, 
Enwog ddyn o Ddolyddelen, 
Phillips, Bangor, ble mae hwnw ? 
Yn y gladdfa gyda'r meirw, 


Ble mae William Roberts, Clynog, 
Michael Roberts, fu mor enwog 
Eben Fardd, pa le mae hwnw ? 
Yn y gladdfa gyda'r meirw, 











y — 
Ble mae Richards o Dregaron, 

David Rowland, gynt o Cynon, | 
Jones o Llanbedr, ble mae hwnw ? 
Yn y gladdfa gyda'r meirw. 


Ble mae Ambrose o Borthmadog, se 
Ac Ap Fychan, wr ardderchog, 

Christmas Evans, ble mae hwnw ? 

Yn y gladdfa gyda'r meirw. 


Ble mae Roberts o Llangeitho, | 
Thomas Richards o Sir Benfro, | 
David Griffiths, anwyl enw ? ì'w 
Yn y gladdfa gyda'r meirw, 
| 
| 


Ble mae Morris o Dŷddewi, 

Enoch Lewis wedi hyny, “ 

Stephen Lewis, ble mae hwnw ? 
' Yn y gladdfa gyda'r meirw. 


Ble mae Evans o Llwynffortun, 
Richard Humphreys, gynt o'r Dyffryn, 
Edward Morgan, ble mae hwnw ? 

Yn y gladdfa gyda'r meirw. 


Ble mae Hughes, a Rees, Llynlleifiaid, 
David Morgan, Rhydfendigaid, 

Rees, Tregaron, ble mae hwnw ? 

Yn y gladdfa gyda'r meirw, 





Ble mae Howells, Abertawe, 

James, Penbont, er maint ei ddoniau, 
David Roberts; ble mae hwnw ? 

Yn y gladdfa gyda'r meirw. 


Morgan Howells, er mor hynod, 
Daniel Evans, Capel Drindod, | 
Evans, Woodstock, ble mae hwnw ? 
Yn y gladdfa gyda'r meirw, 

Ble mae Griffiths, gynt o Gower, 
Gwr defnyddiol yn ei amser, 
Parry o Llywel, parchus enw ? 
Yn y gladdfa gyda'r meirw. 


Ble mae Williams o Llanwrtyd, 
Evan Rees, gynt o Llanrhystyd, 
Evans, Aber, ble mae hwnw ? 
Yn y gladdfa gyda'r meirw. 


Daniel Jenkins o Sir Fynwy, 

David Morris, Capel Hendre, 
Charles, Caerfyrddin, ble mae hwnw ? 
Yn y gladdfa gyda'r meirw. 


Ble mae'r enwog Jones, Treforris, 
Ac yn Merthyr ble mae Harries, 
Bees, Llanelli, ble mae hwnw ? 
Yn y gladdfa gyda'r meirw. 


Ble mae Gwillim fawr Hiraethog, 
Ble mae Williams o Llangadog, 
Williams, Wern, yr hyawdl hwnw ? 
Yn y gladdfa gyda'r meirw. 


Ble mae'r hybarch Robert Owen, 
A James Hughes o ddinas Llundain ? 
Hoff gan lawer wel'd eu henw, 
Er eu bod yn mhlith y meirw. 


Ble mae Davies, gynt o Nantglyn, 
Ble mae Morgans o Llanfyllin, 
Robert Ellis, ble mae hwnw ? 

Yn y gladdfa gyda'r meirw. 


Ble mae Foulkes o Abergele, 
Robert Owen, Richard Lumley, 
Parry o Gaer—nid lleiaf hwnw ? 
Yn y gladdfa gyda'r meirw. 








Ble mae Breese o dre Caerfyrddin, 
Hughes, Trelech, aeth ffwrdd mor sydyn, 
Pryse, Cwmllynfell, ble mae hwnw ? 

Yn y gladdfa gyda'r meirw. 


Ble mae David Jones, Cydweli, 

A John Jones, gynt o Llanedi, 
Jones, Glynarthen, ble mae hwnw ? 
Yn y gladdfa gyda'r meirw. 


Ble mae Phillips, Aberteifi, 
William Morris o Llanelli, 
Daniel Thomas, Penrhiwgaled, 
Joseph Rees, Pontrhydfendigaid ? 


.Ble mae Jones o Ffaldybrenin, 

A John Davies o Cilcenin, 

Jones, Crugbar, pa le mae hwnw ? 
Yn y gladdfa gyda'r meirw. 


Ble mae Griffiths, Horeb, hefyd, 
Ble mae Daniel Jones, Llanllechid, 
Griffiths, Hawen, ble mae hwnw ? 
Yn y gladdfa gyda'r meirw. 


Ble mae Jenkins o Blaencefen, 
Mills a Davies, gynt o Llundain, 
Davies, Nerguis, ble mae hwnw ? 
Yn y gladdfa gyda'r meirw. 


Ble John Thomas, Aberteifi, 
William Williams wedi hyny, 
Robert Roberts, ble mae hwnw ? 
Yn y gladdfa gyda'r meirw. 


Ble mae Richards fwyn o Llechryd, 
Cyfaill cywir, dawnus hefyd, 

Thomas John, pa le mae hwnw ? 

Yn y gladdfa gyda'r meirw. 


M 

Yn Cilgeran nid yw'n aros . 
William Jones nac Abel Thomas, 
Eben Bowen, ble mae hwnw ? 
Yn y gladdfa gyda'r meirw. 


Ble mae'r Doctor Phillips yntau, 
Fu'n areithio dros y Beiblau, 
Rhys ei frawd, a'r Jonah hwnw ? 
Yn y gladdfa gyda'r meirw. 


Robert Thomas o Llidiardau, 
Griffith Williams o Talsarnau, 
Lewis Morris nerthol hwnw, 
Sy'n y gladdfa gyda'r meirw. 


Ble mae William Morris, Rhuddlan, 
'Thomas Davies, Llanwyddelan, 
Robert Davies ble mae hwnw ? 

Yn y gladdfa gyda'r meirw. 


Robert Griffith o Dolgellau, 

Jones, Tremadog, ble mae yntau, 

James Hughes, Lleyn, pa le mae hwnw ? 
Yn y gladdfa gyda'r meirw, 


Ble mae Edwards, gynt o'r Berthen, 
Jones, ac Edwards o Llangollen, 
Thomas, Pisgah, ble mae hwnw ? 
Erbyn heddyw gyda'r meirw. 


Ble mae Griffith Hughes o Edeyrn, 

A John Hughes gerllaw Gwyddelwern, 
Jones o Wrexham, lle mae hwnw ? 

Yn y gladdfa gyda'r meirw. 


Ble mae Ebenezer Davies, 
Williams, Talwrn, gwron grymus, 
David Elias, ble mae hwnw ? 

Yn y gladdfa gyda'r meirw. 





LAGU EE ar; 


David Owen o Penmorfa, 

David Rowlands, gynt o'r Bala, 
Richard Jones, pa le mae hwnw ? 
Yn y gladdfa gyda'r meirw. 


Robert Evans, Aberteifi, 

Robert Williams, Aberdyfi, 

A James Davies, ble mae hwnw ? 
Yn y gladdfa gyda'r meirw. 


Ble mae Charles, gynt o Drefecca, 
Ble mae Parry wych o'r Bala, 
Lewis Jones, pa le mae hwnw ? 
Yn y gladdfa gyda'r meirw. 


Ble mae Williams, o Llandrillo. 
A Ben Thomas o Llandeilo, 
Ogwen Jones, pa le mae hwnw ? 
Yn y gladdfa gyda'r meirw. 


Ble Williams, Aberhonddu, 
A Job Thomas, gyda hyny, 
William Havard, hynod hwnw ? 
Yn y gladdfa gyda'r meirw. 


Ble mae Walters, Ystradgynlâs, 
Gwr tra medrus mewn cymdeithas, 
Edward Davies, ble mae hwnw ? 
Yn y gladdfa gyda'r meirw. 


Ble mae William Davies, Rhymni, 
John Bywater wedi hyny, 
Islwyn Fardd, pa le mae hwnw ? 


' Yn y gladdfa gyda'r meirw. 


Ble mae Edwards, Pwllcenawon, 
Jones o'r Borth, fy hen gyfeillion, 
James o'r Graig, pa le mae hwnw ? 
Yn y gladdfa gyda'r meirw. 

Ble mae'r ffraethbert David Davies, 
A'r heddychlon Thomas Lewis, 
Joseph Jones, pa le mae hwnw ? 

Yn y gladdfa gyda'r meirw. 


Ble mae Owens, Capel Ffynon, 
Abel Green o Aberayron, 
Daniel Evans, ble mae hwnw ? 
Yn y gladdfa gyda'r meirw, 


David Thomas, Dewi-brefi. 
Abram Oliver wedi hyny, 
Stephen Griffiths, ble mae hwnw ? 
Yn y gladdfa gyda'r meirw, 


John Ffoulk Jones, o Dre Machynlleth, 
Wedi ei luddias gan farwolaeth, 

Ieuan Gwyllt, pa le mae hwnw ? 

Yn y gladdfa gyda'r meirw, 


Evans, Harlech, a Ffoulk Evan, 
Wedi eu gosod yn y graian, 
Humphrey Evans, ble mae hwnw ? 
Yn y gladdfa gyda'r meirw. 


Hughes, Caernarvon, Owens, Gwindy, 
Howell Powel, Cincinnati, 

Hughes, Beaumaris, ble mae hwnw ? 
Yn y gladdfa gyda'r meirw. 


Jenkin Jones a Thomas Evans, 
Edward Mason, a David Morgans, 
Morgan James, pa le mae hwnw ? 
Yn y gladdfa gyda'r meirw. 


Titus Jones a. William Jenkin, 
Thomas Rowland, Sir Gaerfyrddin, 
Owen Lewis, Davies, Caio, 
Williams, Myddfai, wedi huno, 

Robert Roberts o Dolanog, 
William Llewelyn nid anenwog, 
Lewis Evans, ble maehwnw? 
Yn y gladdfa gyda'r meirw. 


Ble mae Williams, Castellnewydd, 
Davies o Llandeilo-fawr, 

Ble mae Morgans, o Gaerfyrddin ? 
Yn eu beddau oll yn awr, 

Daniel Davies, Aberteifi, 
Doctor Phillips, Neuaddlwyd, 

Ble mae William Jones o Rhuddlan, 
Enwog ddyn o Dyffryn Clwyd? 


Ble mae Evan Jones, Ceinewyd, 
Jones, Blaenanerch, wedi hyn, 
Daniel Davies, rhaid ei enwi, 
David Davies o'r Twrgwyn, 
Jones, Penmorfa, Henry Davies, 
David Jones o Tanygroes? 
Heddyw'n iach o'i holl gystuddiau, 
Uwch law cyrhaedd unrhyw loes, 


Ble mae Richard Jones o Llanfair, 
A John Prydderch o Sir Fôn, 
William Charles, a Hugh, a David, 
Anhawdd ydyw tewi a sôn. 

David Jenkins o Llanilar, 
David James o Sion fryn, 
Evan Evans o Llangeitho, 
A John Williams gyda hyn ? 


Ble mae Griffiths o Casnewydd, 
Moses Rees, gynt o Groeswen, 
Moses Ellis, Mynydd Islwyn, 
Philip Griffiths o'r Alltwen. 
Ble John Edwards o Blaenpennal, 
Jones, a Richards o Rhydlwyd, 
Jsaac James, ac Evans, Elim, 


Emrys Evans, Dyffryn Clwyd? 

Ble mae Jones o Aberystwyth, 
A Hugh Jones o Llanerchymedd, 
Ble John Williams, Sir. Gaernarfon, 
Gŵron grymus gydai glêdd ? 
Edward Hughes yn llawn o ddyddiau, 
Ymadawodd dô mewn hedd, 
William Griffiths aeth yn gynar, 
I briddellau oer y bedd. 


Ble mae Azariah Shadrach, 
Ble mae Rees, Llanbadarn-fawr 
Ble mae Saunders, Aberystwyth ? 
Yneubeddauollynawr. 
Vicar Hughes y gwr llafurus, 
A llwyddianus yn ei ddydd, 
A'r dysgedig Ddoctor Thirwall, 
Heddyw sy'n eu gwely pridd. 


Ble mae Jones o Madagascar, 
Johns, a Bevan, dda eu gair, 
'Thomas Jones o fryniau Cassia, 
A John Roberts, Llanbrynmair, 
Richard Williams o Llynlleifiad, 
I. D. Ffraid y gwron gwiw, 
Wedi gadael gwlad y ddaear, 
I breswylio gyda Duw. 


Moses Parry, gynt o Dinbych, 
David Meyler, Abergwaun, 
Ac Elias o Llangamarch, 
A rhyw luoedd gyda rhai'n, 
Hughes, Pontrobert, gwron grymus, ^ 
Wedi myn'd i blith y llu, 
Sydd yn awr yn gorfoleddu, 
Yn nhrigfanau'r nefoedd fry. 


'Nawr mi enwais bob rhyw enwad, . 
Fel rwy'n cofio o'r dechreuad, 

Ac rwy'n caru am holl galon, 

Bawb o'r cywir bererinion. 

i R'wyn gobeithio eto gwrddyd, 

» ochor draw a'r dir y bywyd, 
Heb ddim parti sel na phechu, 
A phob dragrau wedi eu sychu. , 


Crist a'i groes yn destun canu, 
i Am rhyw oesoedd dirifedi, 
Yn lle croes yn gwisco coron, 


Ymhlith myrdd“o.delynorion. 


Gwisgo palmwydd yn lle cleddau, 
Telyn aur fydd yno i chwareu, 
Dim o wrês yr haul yn taro, 
Newyn, syched byth i'n blino. 


Rhown y clod i'r Duw a'n pia, 
Mynwn ran g'r nefoedd yma, 
Yn rhyw ernes cyn ein marw, 


O'r dedwyddwch rhyfedd hwnw. 








Boed i'n gadw golwg gyson, 

Ar y cwmwl mawr o dystion, 
Ac sydd heddyw wedi blaenu,— 
Ond yn benaf ar yr Iesu. 








Y mae hiraeth yn fy nghalon, 
Ar.ol cynifer o gyfeillion, 
Sydd yn awr ymiach a llawen, 
Wedi croesi'r hen Iorddonen. 









Seion, Seion, paid ac wylo, yn 
' Y mae'r Iesu'n aros eto, 
Ac mae ynddo bob cyflawnder, 
I dy gadw uwchlaw pryder, i xx 
AMEN. 







Mawrth 14eg, 188. 






Philip Williams, Argraffydd, Heol y Bont, Aberystwyth. 





